รัฐบาลไทย-ข่าวทำเนียบรัฐบาล-ผลการประชุม ก.ค.ศ. 17/2560
วันพฤหัสบดีที่ 14 ธันวาคม 2560
ผลการประชุม ก.ค.ศ. 17/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 17/2560 เมื่อวันพุธที่ 13 ธันวาคม 2560 ที่ห้องประชุมชั้น 2 อาคารราชวัลลภ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 17/2560 เมื่อวันพุธที่ 13 ธันวาคม 2560 ที่ห้องประชุมชั้น2อาคารราชวัลลภโดยมีศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ ร่วมประชุม
ที่ประชุมได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
● รับทราบความก้าวหน้า (ร่าง) หลักเกณฑ์และวิธีการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย
นพ.ธีระเกียรติ เจริญเศรษฐศิลป์กล่าวว่า ที่ประชุมได้รับทราบความก้าวหน้าร่างหลักเกณฑ์ฯ สอบบรรจุครูผู้ช่วย สังกัดกระทรวงศึกษาธิการซึ่งเป็นไปตามคําสั่งหัวหน้าคณะรักษาความสงบแห่งชาติ ที่ 16/2560 ลงวันที่ 21 มีนาคม 2560 ที่กําหนดให้ ก.ค.ศ. เป็นผู้ดําเนินการสอบแข่งขันฯ และตามนโยบายของกระทรวงศึกษาธิการ ซึ่งที่ประชุมได้หารือถึงการเตรียมการและรายละเอียดการดําเนินการรับสมัครและสอบคัดเลือกทั้ง3ภาค ซึ่งสํานักงาน ก.ค.ศ.จะได้นําความคิดเห็นจากที่ประชุมครั้งนี้ไปปรับปรุง เพื่อนําเสนอที่ประชุมพิจารณาให้ความเห็นชอบในครั้งต่อไป
●อนุมัติแต่งตั้งอนุกรรมการผู้ทรงคุณวุฒิ และเลือกอนุกรรมการซึ่งเป็นข้าราชการครูและบุคลากรทางการศึกษา สังกัดกระทรวงศึกษาธิการ
นายพินิจศักดิ์ สุวรรณรังค์ เลขาธิการ ก.ค.ศ.กล่าวว่า ที่ประชุมได้ให้ความเห็นชอบ
- อนุมัติให้แต่งตั้ง นายอรรถพล ตรึกตรองเป็นอนุกรรมการใน อ.ก.ค.ศ. วิสามัญเกี่ยวกับการร้องทุกข์ และการร้องเรียนขอความเป็นธรรมเกี่ยวกับการบริหารงานบุคคลของข้าราชการครูและบุคลากรทางการศึกษา
- เลือกอนุกรรมการข้าราชการครูและบุคลากรทางการศึกษาและอนุมัติให้แต่งตั้งแทนตําแหน่งว่าง จํานวน 3 คณะ คณะละ 1 คน ดังนี้
1) นายราตรีสวัสดิ์ ธนานันต์ ผู้อํานวยการวิทยาลัยเทคนิคกาญจนาภิเษกปัตตานีเป็นอนุกรรมการข้าราชการครูและบุคลากรทางการศึกษา ใน อ.ก.ค.ศ. วิสามัญเกี่ยวกับเขตพัฒนาพิเศษเฉพาะกิจจังหวัดชายแดนภาคใต้
2) นายกิตติ บุญเชิด ผอ.สพม.เขต1เป็นอนุกรรมการข้าราชการครูและบุคลากรทางการศึกษา ใน อ.ก.ค.ศ. วิสามัญเกี่ยวกับการกํากับ ติดตาม และประเมินผลการบริหารงานบุคคล
3) นางสาวรัตติมา พานิชอนุรักษ์ผอ.สพม.เขต2เป็นอนุกรรมการข้าราชการครูและบุคลากรทางการศึกษา ใน อ.ก.ค.ศ. วิสามัญเกี่ยวกับตําแหน่งบุคลากรทางการศึกษาอื่นตามมาตรา 38 ค.(2)
- อนุมัติให้ปรับอนุกรรมการซึ่งกําหนดเป็นผู้เชี่ยวชาญฯ สํานักงาน ก.ค.ศ. เป็นรองเลขาธิการ ก.ค.ศ. หรือผู้เชี่ยวชาญฯ สํานักงาน ก.ค.ศ. ที่เลขาธิการ ก.ค.ศ. มอบหมาย ใน อ.ก.ค.ศ. วิสามัญเพื่อทําการใด ๆ แทน ก.ค.ศ. จํานวน 9 คณะ
●รับทราบกําหนดการคัดเลือกบุคคลเพื่อบรรจุและแต่งตั้งให้ดํารงตําแหน่งศึกษานิเทศก์ สพฐ.
โดยใช้หลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งศึกษานิเทศก์ สังกัดสํานักงานคณะกรรมการการศึกษาขั้นพื้นฐาน ตามหนังสือสํานักงาน ก.ค.ศ. ที่ ศธ 0206.6/ว 33 ลงวันที่ 24 ตุลาคม 2560 ตามกําหนดการ ดังนี้
- ประกาศรับสมัคร วันที่ 26 ธันวาคม 2560
- รับสมัคร วันที่ 9 – 15 มกราคม 2561
- ประกาศรายชื่อผู้มีสิทธิเข้ารับการคัดเลือก วันที่ 19 มกราคม 2561
- ประเมินประวัติ ผลการปฏิบัติงานและสมรรถนะ วันที่ 22 มกราคม – 9 กุมภาพันธ์ 2561
- สอบข้อเขียน ภาค ก วันที่ 10 กุมภาพันธ์ 2561
- สอบสัมภาษณ์ วันที่ 11 กุมภาพันธ์ 2561
- ประกาศผลการคัดเลือก วันที่ 15 กุมภาพันธ์ 2561
●รับทราบการดําเนินการเกี่ยวกับการพิจารณาการย้ายผู้บริหารสถานศึกษา สพฐ.
ภายหลังศาลปกครองอุบลราชธานี มีคําสั่งทุเลาการบังคับ ตามข้อ 10 และข้อ 11 ของหลักเกณฑ์และวิธีการย้ายผู้บริหารสถานศึกษา สังกัดสํานักงานคณะกรรมการการศึกษาขั้นพื้นฐาน ตามหนังสือสํานักงาน ก.ค.ศ. ด่วนที่สุด ที่ ศธ 0206.4/ว 24 ลงวันที่ 31 กรกฎาคม 2560 โดยสํานักงาน ก.ค.ศ. ได้จัดทําคําอุทธรณ์โต้แย้งคําสั่งทุเลาการบังคับของศาลปกครองอุบลราชธานี เพื่ออุทธรณ์คําสั่งทุเลาการบังคับดังกล่าวต่อศาลปกครองสูงสุด และได้ยื่นคําร้องอุทธรณ์ไปยังศาลปกครองอุบลราชธานีซึ่งเป็นศาลปกครองชั้นต้น ที่มีคําสั่งเพื่อดําเนินการไปยังศาลปกครองสูงสุดต่อไป ตามหนังสือสํานักงาน ก.ค.ศ. ที่ ศธ 0206.9/999 ลงวันที่ 17 พฤศจิกายน 2560 โดยจัดส่งทางไปรษณีย์ในวันเดียวกันแล้ว
นอกจากนี้ สํานักงาน ก.ค.ศ. ยังได้ดําเนินการจัดทําคําให้การแก้คําฟ้องส่งไปยังศาลปกครองอุบลราชธานี ตั้งแต่วันที่ 30 พฤศจิกายน 2560 ซึ่งอยู่ภายในกําหนดระยะเวลาที่ศาลปกครองอุบลราชธานีอนุญาตให้ขยายเวลายื่นคําให้การ
●เห็นชอบแนวทางการรับฟังความคิดเห็นร่างพระราชบัญญัติระเบียบข้าราชการครูและบุคลากรทางการศึกษา (ฉบับที่ ..) พ.ศ. ....ตามแนวทางดังนี้
1) เผยแพร่บนเว็บไซต์ของสํานักงาน ก.ค.ศ.www.otepc.go.thระหว่างวันที่ 15 ธันวาคม 2560 – 14 มกราคม 2561
2) มีหนังสือถึงหัวหน้าส่วนราชการ ศึกษาธิการจังหวัด ผู้อํานวยการสํานักงานเขตพื้นที่การศึกษา และผู้อํานวยการสํานักงาน กศน.จังหวัดเพื่อขอความอนุเคราะห์ในการประชาสัมพันธ์ให้ข้าราชการครูและบุคลากรทางการศึกษาในสังกัดทราบและร่วมแสดงความคิดเห็น
ดรุวรรณ บุญมาก,บัลลังก์ โรหิตเสถียร:สรุป/เรียบเรียง
อิทธิพล รุ่งก่อน:ถ่ายภาพ
กลุ่มประชาสัมพันธ์ ก.ค.ศ./กลุ่มสารนิเทศ สอ.สป.:รายงาน